Wagtyd tussen entstofdosisse verkort | Maroela Media
Wagtyd tussen entstofdosisse verkort
Foto bloot ter illustrasie. (Foto: Joel Saget/AFP)
Die departement van gesondheid gaan vandeesweek 'n aantal veranderinge aan die land se Covid-19-entstofprogram aanbring om burgers aan te moedig om teen die virus ingeënt te word.
Van die veranderinge behels dat die wagtydperk tussen opvolg- en versterkingsdosisse gehalveer word en mense dus nou vinniger opvolgdosisse kan ontvang.
Die meeste van die veranderinge sal van Woensdag van krag wees.
Volgens die departement sal die interval tussen die toediening van die eerste en die tweede dosis van die Pfizer-entstof van 42 dae na 21 dae verkort word.
Alle individue wat volledig met die Pfizer-entstof ingeënt is, sal nou 90 dae (of drie maande) ná hul tweede dosis in aanmerking kom vir 'n versterkingsdosis. Tans kan individue eers 180 dae (of ses maande) ná hul tweede dosis 'n versterkingsdosis ontvang.
Diegene wat ouer is as 18 jaar wat ten volle met Pfizer ingeënt is, kan óf 'n versterkingsdosis van dieselfde entstof ontvang óf 'n Johnson & Johnson- (J&J) versterkingsdosis.
Verder kan alle volwassenes wat met die J&J-entstof ingeënt is van vandag (Maandag) kwalifiseer om 'n versterkingsdosis van dieselfde entstof óf van Pfizer te ontvang, mits 60 dae (of twee maande) verstryk het nadat hul oorspronklike dosis toegedien is.
Die departement het egter 'n beroep op lede van die publiek gedoen om hul besluit op watter versterkingsdosis om te ontvang te grond op die beskikbaarheid van die entstof by hul gekose inentingsfasiliteit.
"As Pfizer én J&J beskikbaar is, raai ons aan dat individue dieselfde versterkingsdosis ontvang as die een waarmee hulle oorspronklik ingeënt is. Hulle kan op 'n ander soort versterkingsdosis aandring indien daar 'n geskiedenis is van nadelige gevolge weens die entstof wat hulle aanvanklik ontvang het," sê die departement.
Die departement is ook besig om 'n elektroniese entstofdatastelsel (EVDS) op die been te bring sodat individue wat hul inenting/s buite Suid-Afrika ontvang het, nou versterkingsdosisse binne die land kan kry.
Die datum waarop hierdie diens van stapel gestuur sal word, sal aangekondig word sodra die data volledig op EVDS beskikbaar is.
Die Suid-Afrikaanse Gesondheidsproduktebeheerraad (Sahpra) het ook verlede week die gebruik van die antivirale pil bekend as molnupiravir vir die behandeling van Covid-19 deur sogenaamde hoërisiko volwassenes goedgekeur.
Die pil word toegedien nadat Covid-19 opgedoen is om die simptome te behandel.
Die departement hou egter vol dat Covid-19-entstowwe steeds die beste manier is om die pandemie te beveg.
"Covid-19-entstowwe bly die doeltreffendste wapen teen die pandemie en bied beskerming teen ernstige Covid-19-gevalle en hospitalisering."
Alle simptome wat ná immunisering ervaar word, kan by die naaste inentingsfasiliteit gerapporteer word of by die Covid-19-blitslyn by 0800 029 999.
Departement van gesondheid entstof koronavirus
Verskeping van skape uit SA voorlopig gestaak
Lagwekkend. Hoe lank nog gaan ons saam speel? Lees The Real Dr Fauchi deur Robert F Kennedy Jnr en ervaar hoe ons gemanipuleer word. Die ANC se entstoffabriek in die Weskaap is niks anders nie as 'n ewigdurende inkomstebron vir die regime. Hoop nie hierdie plasing word gesensor nie.
Jy moet ingeteken wees om te stem34-3Jy moet ingeteken wees om te stem
Ek kan sowaar maar net lag!!!!
Jy moet ingeteken wees om te stem27-4Jy moet ingeteken wees om te stem
Kort op die hake van Pfizer se nuus aan hul aandeelhouers dat die boeke nie so kwaai gaan lyk hierdie jaar nie. Uh huh
Seker omdat die mense nog nie in die strate omval en dooi nie, nou moet hulle die proses aanwakker voordat meer mense se oë oopgaan en sien watse snert dit is